Gyermekgyógyász onkológus
és őssejtkutató vagyok a Stanford Egyetemen,
ahol a csontvelő-átültetés a szakterületem.
Most, Jill Bolte Taylor tavalyi hatására
nem hoztam emberi agyat,
viszont hoztam egy liter csontvelőt.
Csontvelőt használunk arra,
hogy betegek tízezreit megmentsük,
legtöbbjüknek előrehaladott rosszindulatú daganata van, pl. leukémia, limfóma
és más betegségek.
Pár évvel ezelőtt transzplantációs ösztöndíjasként a Stanfordon dolgozom.
Bent vagyok a műtőben. Itt van velünk Bob,
aki önkéntes donor.
A csontvelőjét az ország más részébe küldjük,
hogy megmentsük egy leukémiás gyerek életét.
Tulajdonképpen hogyan is nyerjük ki a csontvelőt?
Van egy egész műtős csapatunk, általános érzéstelenítés, nővérek
és egy másik orvos velem szemben.
Bob az asztalon van, és mi veszünk egy ilyen kis tűt,
tudják, nem túl nagyot.
Általában úgy csináljuk,
hogy ezt átszúrjuk a puha szöveten,
belenyomjuk a kemény csontba,
a popsiba -- ez a szakkifejezés --
és minden egyes alkalommal kiszívunk
körülbelül 10 ml csontvelőt egy fecskendővel.
Odaadjuk a nővérnek. Ő befecskendezi egy bádogedénybe.
Visszaadja nekem. És ezt csináljuk újra meg újra.
Általában körülbelül kétszázszor.
A végére fáj a karom, bőrkeményedés van a kezemen,
nem is beszélve Bobról,
akinek a hátsó része úgy néz ki,
mint a svájci sajt.
Tehát gondolkodom, tudják, ez az eljárás nem változott körülbelül 40 éve.
Valószínűleg van rá jobb módszer.
Egy minimálisan invazív megközelítésre gondoltam,
és egy új eszközre, amit csontvelőbányásznak hívunk.
Ez az.
Itt mutatom be, hogy működik a csontvelőbányász.
Itt van a standard átlátszó páciensünk.
Ahelyett, hogy több tucatszor behatolnánk a csontba,
csak egyszer szúrunk be, a csípő elülső vagy hátsó részébe.
Van egy rugalmas, erős katéterünk
egy speciális fémhurok véggel, ami a csontvelő ropogós részében marad
és követi a csípő körvonalát, ahogy mozog.
Tehát lehetővé teszi, hogy nagyon gyorsan csapoljuk le
vagy szívjuk ki a bőséges csontvelőt egyetlen lyukon át.
Többször átmehetünk ugyanazon a bejáraton.
Nincs szükség robotra.
És így, nagyon gyorsan, Bob csak egy lyukasztást kap,
helyi érzéstelenítéssel, járóbetegként.
Készítettem néhány prototípust. Kaptam egy kis anyagi támogatást a Stanfordtól.
És eljátszottam vele egy kicsit.
A csapatunk tagjai kifejlesztették ezt a technológiát.
Végül lett két nagy tanulmányunk állatokról, és sertésről.
Meglepetésünkre azt találtuk, hogy nemcsak csontvelőt nyertünk ki,
hanem az őssejt-aktivitás tízszer nagyobb
a csontvelőbányásszal kinyert csontvelőben, mint a normál eszközzel kinyertben.
Az FDA tavaly hagyta jóvá ezt az eszközt.
Itt van egy élő páciens. Látjuk, ahogy az eszköz követi a rugalmas görbét.
Két belépés lesz itt, ugyanabban a páciensben, ugyanabból a lyukból.
Ezt helyi érzéstelenítéssel csináltuk, járóbeteg-rendelésen.
És megint körülbelül 3-6-szor több őssejtet kaptunk,
mint a hagyományos megközelítéssel ugyanannál a páciensnél.
Miért is érdekes ez? A csontvelő a felnőtt őssejtek nagyon gazdag forrása.
Önök mind tudnak az embrionális őssejtekről.
Nagy lehetőség van bennük, de még nincsenek klinikai tesztelés alatt.
A felnőtt őssejtek mindenhol jelen vannak a testben,
többek között a vérképző őssejtek a csontvelőben,
amelyet egyfajta őssejt-terápiára használunk
már 40 éve.
Az elmúlt évtizedben kitörés történt a csontvelői őssejteknek
más betegségek kezelésére való használatában,
mint például szívbetegség, érrendszeri betegség,
ortopédia, szövetmérnökség,
még a neurológiában is használják a Parkinson-kór kezelésére
valamint a cukorbetegség kezelésére.
Most dobtuk piacra, elkezdtük árulni ebben az évben
a csontvelőbányász 2.0 generációját.
Azt reméljük, hogy ez több őssejtet nyer ki,
amely jobb eredményekhez vezet.
Talán több embert bátorít arra, hogy jelentkezzen
potenciális életmentő csontvelődonornak.
Talán még azt is lehetővé teszi, hogy az emberek eltárolják
saját csontvelő-őssejtjeiket, amikor még fiatalabbak és egészségesebbek,
hogy a jövőben szükség esetén használhassák.
És végül -- itt egy kép
a csontvelő-átültetések túlélőiről,
akik minden évben összejönnek egy találkozóra a Stanfordon.
Remélhetőleg ez a technológia lehetővé teszi,
hogy a jövőben több túlélőnk legyen.
Köszönöm.
(Taps)